
Мирослав Янчев

Кмет на Община Златоград

       
        О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51
www.zlatograd.bg;  e-mail:  ObA-zlatograd@zlatograd.bg

Изх. № 61-00-247/05.06.2024 г.

ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Осигуряване на средства за обезпечаване на видеонаблюдението в гр.Златоград за периода от м.07 до м.12.2024 г.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
В местна дейност 239 „Други дейности по вътрешната сигурност“ се планират и отчитат средства за осигуряване на видеонаблюдение на входно изходните точки на гр.Златоград, на мостовете, на централния парк, на кръговото и на стария съвет и месечна такса за техническо обслужване (поддържане в изправност, извършване на ремонти на видеонаблюдението и др.) на камерите за видеонаблюдение в град Златоград. Чрез видеоконтрола се подпомагат дейностите на полицията по превенция и контрол на противообществени прояви, пътни нарушения и произшествия и др. 
С приемането на бюджета на Община Златоград за 2024 г., за дейността са одобрени средства в размер на 7 500 лв. Извършените и отчетени разходи до 31.05.2024г. са в размер на 6 625 лв. За да продължи осигуряване на видеонаблюдението и поддържането в техническата изправност на камерите за видеонаблюдението до края на 2024 г., е необходимо да се осигурят допълнително средства в размер на 7 140 лв., в т.ч. за интернет за видеонаблюдението – 3 990 лв. и за поддръжка на камерите - 3 150 лв.
Във връзка с гореизложеното, предлагам на Общински съвет – Златоград да разгледа и приеме следния проект на 

РЕШЕНИЕ:
На основание чл.124, ал.2 от Закона за публичните финанси и във връзка с т.22 от Решение № И 57 от 19.02.2024 г. на Общински съвет - Златоград, Общински съвет Златоград:
1. Одобрява промяна на бюджета на Община Златоград за 2024 г., приет с Решение № И 57 от 19.02.2024 г., както следва:
1.1 Увеличава разходите в местна дейност„Други дейности по вътрешната сигурност“,  параграф 10-20 „Разходи за външни услуги“, със  7 140 лв.
1.2 Средствата да се осигурят за сметка на резерва за непредвидени и неотложни разходи от местна дейност „Резерв“.

2. Възлага на кмета на Община Златоград да извърши съответните промени по бюджета на общината за 2024 г.
С уважение,

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

